RICH ขายหุ้น “สกายเวลล์” 25% ดึงผู้ร่วมทุน 2 รายเข้าถือ หนุนขยายตลาดฯ-จัดหาเงินทุน
RICH ขายหุ้น "สกายเวลล์" 25% ดึงผู้ร่วมทุน 2 รายเข้าถือ หนุนขยายตลาดฯ-จัดหาเงินทุน
RICH ขายหุ้น "สกายเวลล์" 25% ดึงผู้ร่วมทุน 2 รายเข้าถือ หนุนขยายตลาดฯ-จัดหาเงินทุน
11 ก.ย. 2562

บริษัท ริช เอเชีย คอร์ปอเรชั่น จำกัด (มหาชน) หรือ RICH แจ้งว่า ที่ประชุมคณะกรรมการบริษัท ครั้งที่ 3/2562 เมื่อวันที่ 9 กันยายน 2562 ได้มีมติเป็นเอกฉันท์อนุมัติให้บริษัทขายหุ้นสามัญบริษัท สกายเวลล์ (ประเทศไทย) จำกัด (SKY-T) เดิมชื่อบริษัท ริช เอเชีย ยูทีลิตี้ส์ จำกัด จำนวน 400,000 หุ้น มูลค่าที่ตราไว้หุ้นละ 10 บาท ซึ่งบริษัทได้ชำระค่าหุ้นแล้ว 25% คิดเป็นหุ้นละ 2.50 บาท โดยขายในราคาหุ้นละ 1 บาท คิดเป็นเงินจำนวน 400,000 บาท โดยบริษัทจะลงนามในสัญญาซื้อขายหุ้นกับผู้จะซื้อ และทำรายการดังกล่าวให้เสร็จสิ้นภายในเดือน ก.ย.62
โดยบริษัทจะขายหุ้นดังกล่าวให้แก่ นายปริญญ์ เสถียรปกิรณกรณ์ และนายธนธรณ์ บุญสิริพัฒนาเจริญ ซึ่งจะก่อให้เกิดประโยชน์ต่อบริษัทและผู้ถือหุ้นในอนาคต ซึ่งบริษัทสามารถลดความเสี่ยงจากการที่จะต้องจัดหาเงินทุนในการลงทุนเองทั้งหมด เนื่องจากผู้จะซื้อรายหนึ่งมีความรู้ความชำนาญเฉพาะทางในด้านการตลาดรถยนต์จะเข้ามาสนับสนุนด้านการตลาดของรถยนต์ไฟฟ้าแบบแบตเตอรี่ 100% และอุปกรณ์ที่เกี่ยวข้อง ตลอดจนการบริการหลังการขาย และจะสนับสนุนการลงทุนเพื่อขยายตลาดให้แก่บริษัทย่อยด้วย รวมทั้งผู้จะซื้ออีกรายหนึ่งมีความสัมพันธ์อันดีกับบริษัท Supplier ซึ่งเป็นพันธมิตรทางธุรกิจในการจัดหาวัตถุดิบที่มีคุณภาพและเหมาะสม